# Kokousmuistio

Asia: NPO-Hankeryhmän järjestäytymiskokous (1. kokous)

Paikka: Sisäministeriö, Kirkkokatu 12, Helsinki + videoyhteys

Aika: 02.02.2023 klo 10.00–12.00

Osallistujat: Petri Siitonen, SM, puheenjohtaja

Vilma Ojanen, SM, sihteeri

Jouni Kitunen, POHA AH

Heidi Lehtonen, POHA AH

Jari Yli-Pelkonen, POHA (etäyhteydellä)

Maarit Pihkala, VM

Nadine Hellberg-Lindqvist, TEM

Pia Sarivaara, UM

Tarja Valsi, Verohallinto

Janne Marttinen, Verohallinto

Saara Rundgren, SUPO

Vesa Härmälä, PRH

Maria Koivusalo, PRH (etäyhteydellä)

## Agenda

1. Kokouksen avaus ja paikallaolijoiden toteaminen

Puheenjohtaja avasi kokouksen klo 10.03 ja totesi paikallaolijat.

1. Työryhmän toimijoiden esittelyä

Osallistujat esittäytyivät ja kertoivat omista taustoistaan ja työtehtävistään.

1. Toimintasuunnitelma

Petri Siitonen SM:stä kävi läpi hankkeen taustat, tavoitteet ja alustavan toimintasuunnitelman. Valtioneuvosto hyväksyi 11.6.2020 harmaan talouden ja talousrikollisuuden torjunnan strategian ja toimenpideohjelman vuosille 2020-2023. NPO-hanke on hyväksytty osaksi toimenpideohjelmaa. Toimintasuunnitelman NPO-sektoria koskevien toimenpiteiden toteuttamista varten on helmikuussa 2022 perustettu valtionvarainministeriön koordinoiman kansallisen rahanpesun ja terrorismin rahoituksen viranomaisyhteistyöryhmän alainen NPO-alatyöryhmä. Hanke jatkaa tämän aikaisemmin perustetun NPO-alatyöryhmän työtä sisäministeriön vastuuhankkeena.

Hankkeen tavoitteet:

1. Tietoisuuden ja ohjeistuksen lisääminen rahanpesun ja terrorismin rahoittamisen riskeistä NPO-toimijoille ja ilmoitusvelvollisille
2. Tiedonvaihdon lisääminen NPO-toimijoista viranomaisille
3. Selvitetään lainmuutostarpeet viranomaisen suorittaman valvonnan kehittämiseksi.

Hankkeen taustoituksen jälkeen käytiin laajaa keskustelua hankkeen toteuttamisesta. NPO-sektori (voittoa tavoittelemattomat organisaatiot + muut, laaja kenttä). Onko tarpeen muokata Suomen määritelmää kansallisessa riskiarviossa verrattuna FATF:n määritelmään? Keskustelun pohjalta tähän muokkaukseen nähtiin tarvetta. Esille tuotiin se näkökulma, että eri maissa on eri käsityksiä siitä, mitä toimijoita kuuluu NPO-sektoriin.

Toimintasuunnitelma muodostetaan edellisen NPO-alatyöryhmän pohjalta. Kokouksessa päätettiin, että hankeryhmä jatkaa yhtenä ryhmänä, jotta tieto kulkisi paremmin ja päällekkäisyyksiä ei tulisi. Keskustelussa mietittiin, olisiko hyvä toteuttaa yhteisviranomaistyyppinen ohjeistus vai jokaiselle viranomaiselle oma ohjeistus. Huomioitava kuitenkin, että toimijoille voi jäädä epäselväksi, mitä ohjeita noudatetaan. Pohan arpajaishallinto on päivittänyt esim. omia nettisivujaan ja luonut ohjeistusta rahanpesun ja terrorismin rahoituksen riskeistä omille rahankeräyslupaa hakeville tahoille.

Verohallinnossa jaettu voittoa tavoittelemattomien toimijoiden kokonaisuus moneen eri ryhmään, esim. mitä ongelmia, riskejä? Lähestymiskulma on aina eri riippuen toimijoista, koska kyseessä on niin laaja kokonaisuus. Riskiperusteista toimintaa/valvontaa toteutetaan esim. Pohan arpajaishallinnossa ja Verohallinnossa. Tämän faktan tiedostaminen ei kuitenkaan paljoa auta, koska FATF haluaa, että kaikki on muotoiltu lainsäädännössä.

Tärkeä määritellä NPO-toimijat, jotta kaikki tietävät, mitä siihen kuuluu. Millä organisaatiolla on eniten kosketuspintaa kaikkiin NPO-toimijoihin? Hahmotellaan kaikkien viranomaisten rajapintaa NPO-kenttään.

Keskusteluun nostettiin edellinen kansallinen rahanpesun ja terrorismin rahoituksen riskiarvio. Kritiikkiä annettiin siitä, että riskiarviossa koko NPO-sektoria käsitellään riskillisesti samanarvoisena, jolloin esim. pienet paikalliset urheiluseurat vertaantuvat isoihin kansainvälisiin toimijoihin.

Ryhmässä päätettiin ensimmäiseksi toimenpiteeksi NPO-sektorin määrittely ja rajaus, mitä käsitellään NPO-sektorina tässä yhteydessä. Liikkeelle voisi lähteä esim. Rahanpesun selvittelykeskuksen tilastoista. Pohjoismaiden näkemys omaan NPO-sektoriin, miten he ovat lähteneet liikkeelle omassa määrittelyssään. Helmikuun FATF kokouksessa esim. Ranskan, Saksan kokemuksia ja toimintamenetelmiä. Kuitenkin tässä on otettava koko sektori huomioon ensin, jotta määritelmään voidaan supistaa tarvittaessa. Kansalaisjärjestöjen kattojärjestöt; kuullaan heidän tarttumapinta sektoriin.

Käytiin keskustelu myös Tiimeri-työtilasta. Aikaisemman alatyöryhmän Tiimeri-tila löytyy vielä kansallisen rahanpesun ja terrorismin rahoituksen työryhmän alta, missä on vielä vanhat kokousmateriaalit. Tämän alatyöryhmän Tiimeri-tilan kohtalosta käydään keskustelu seuraavassa kansallisen työryhmän kokouksessa ja tehdään päätös siitä, lakkautetaanko ko. työtila vai jatkaako hanke sen työtilan käyttöä ilman omaa erillistä tilaa.

**Toimenpiteet:**

**Hankkeessa mukana olevat organisaatiot pitävät seuraavassa kokouksessa esityksen omasta NPO-sektorin valvonnasta omasta näkökulmastaan ja mahdollisista ongelmista ja haasteista, noin 10-15 min/organisaatio. (PRH, Vero, FIU ja POHA AH).**

**SM kartoittaa ja kontaktoi kattojärjestöjä (esim. Fingo) ja käy alustavat keskustelut hankkeesta heidän edustajien kanssa. Mahdollinen kuuleminen (kirjallinen/suullinen) järjestetään näiden keskustelujen pohjalta hankeryhmän päätöksellä tarvittaessa.**

**SM käy myös keskustelun ryhmän ulkopuolella UM:n roolista ja kehitysyhteistyöyksikön osallistumisesta hankeryhmään pakotetiimin sijaan.**

4. Muut asiat

Ei muita asioita

5. Seuraava kokous

Seuraava kokous on SM:ssä 2.3.2023 klo 12.00-14.00, PJ kutsuu koolle.

Puheenjohtaja Petri Siitonen

Sihteeri Vilma Ojanen